
অন্তর (ক্কালব) কঠিন হয়ে যায় কেন? 
মুসলিম উম্মাহ আজ যে সব মহাপরীক্ষা ও মহা মুছিবতে পতিত 
এবং কঠিন ও ভয়াবহ রোগে আক্রান্ত হয়েছে, তন্মধ্যে এমনই একটি 
রোগ হলো: অন্তর কোলব) কঠিন হয়ে যাওয়া | 


নিম্নলিখিত কারণে কালব বা অন্তর কঠিন হয়ে যায়: 

১- নামাযের জামা‘আতে হাযির হওয়ার ব্যাপারে অবহেলা ও গাফলতি 
করা এবং মসজিদে সকাল সকাল না যাওয়া বরং দেরী করা। 

২- কুরআনকে পরিত্যাগ করা অর্থাৎ বিনয়-নম্রতা আর মনোযোগ 
এবং চিন্তা গবেষণাসহকারে কুরআন তেলাওয়াত না করা। 

৩- হারাম রুজি যেমন: সুদ, ঘুষ, মাল্টিপারপাস, ইন্যুরেস এবং 
বেচাকেনাসহ বিভিন্ন লেনদেনে প্রতারণা ও জালিয়াতি সহ অন্যান্য 
হারাম পদ্ধতিতে রুূজি-রোজগার করার কারণে | 

৪- অহংকার, বড়াই, প্রতিশোধপরায়ণতা, মানুষের দোষ-ত্রুটি বা 
অপরাধকে মাফ না করা, মানুষকে অবহেলা করে নিকৃষ্ট মনে করা, 
মানুষকে নিয়ে ঠাট্টা-বিদ্রপ করা। 

৫ দুনিয়ার প্রতি আসক্ত হয়ে ঝুঁকে পড়া, দুনিয়া দ্বারা প্রতারিত হওয়া 
এবং মৃত্যুকে, কবরকে এমনকি আখেরাতকে ভুলে যাওয়া। 

৬- যে কোনো বেগানা নারীর দিকে তাকানো হারাম; যা অন্তরকে 
কঠোর করে দেয়। 

৭- দাঁড়ি গজায়নি এখনো এমন সুন্দর ছেলের দিকে অযথা তাকানো 
হারাম; তাই সেটাও অন্তর কঠোর করে দেওয়ার অন্যতম কারণ। 

৮- আমি নিজে প্রতিদিন কি কি খারাপ কাজ করলাম? নিজের 
সমালোচনা নিজে না করা, বরং মানুষের সমালোচনা করা। 

৯- অনেক দিন দুনিয়ায় থাকবো, অনেক কিছুর মালিক হবো এমন 
ভুল ধারণা মনের ভিতর থাকা। 

১০- আল্লার যিকির বেশী বেশী না করে বরং বেশী বেশী কথা বলা, 
বেশী বেশী হাসাহাসি_তামাশা এবং মশকারী বা মজাক করা। 

১১- বেশী খাওয়া-দাওয়া করা। 

১২- বেশী ঘুম যাওয়া। 

১৩- মানুষের উপর জুলুম করা। 

১৪- শরীয়তের কোনো আদেশ-নিষেধ লংঘন হওয়ার কারণ ব্যতীত 


অন্য কোনো কারণে রাগ করা। 
১৫- ইসলামের দাওয়াত দেওয়ার উদ্দেশ্য ব্যতীত কাফেরের দেশ 
ভ্রমণে বের হওয়া। 


১৬- মিথ্যা, গীবত (পরচর্চা) এবং একজনের কথা অন্যের নিকট গিয়ে 
বলার মাধ্যমে উভয়ের মধ্যে ফাসাদ সৃষ্টি করা। 

১৭- খারাপ মানুষের সাথে উঠাবসাও চলাফেরা করা। 

১৮- অন্য মুসলিমকে মনে মনে অথবা প্রকাশ্য হিংসা করা। 

১৯- একজন মুসলিমের উন্নতি সহ্য করতে না পারা, বরং তার ধ্বং 
কামনা করা। 

২০- অন্য মুসলিম ভাইয়ের সাথে শত্রুতা করা, ঘৃণা করা এবং তাকে 
অপছন্দ করা। 


২১- আপনার নিজের বা মুসলিম ভাইয়ের কোনো লাভ বা ফায়েদা 
ব্যতীত নিজের ও অপরের সময় নষ্ট করা। 

২২- ইসলামী জ্ঞান শিক্ষা না করা এবং ইসলামী শিক্ষা হতে নিজকে 
দূরে সরিয়ে রাখা। 

২৩- জাদুকর, গণক, জোতিষী, তন্্রমন্ত্রকারীর নিকট যাওয়া | 

২৪- মাদক, নেশাজাতীয় দ্রব্য, বিড়ি-সিগারেট, হুক্কা, লতা ওয়ালা হুক্কা 
সহ যাবতীয় তামাক ও তামাকজাত এবং ক্ষতিকর দ্রব্য পান করা। 
২৫- সকাল-সন্ধ্যার যিকরসমুহ পাঠ না করা। 

২৬- গান শুনা, হিন্দী সহ যাবতীয় লেংটা, চরিত্রহীন হারাম ফিল্ম 
দেখা, পতিত (খারাপ) চটি পত্রিকা ম্যাগাজিন পাঠ করা। 

২৭- আল্লাহর নিকট সর্বদা গুরুত্বসহকারে দো'আ না করা। 


